325 hótelherbergi munu bætast við á Laugaveginum á næstunni . Unnið er að stækkun þriggja hótela og byggingu tveggja nýrra hótela . Þetta kemur fram í Morgunblaðinu í dag . Hótelin þrjú sem verða stækkuð eru Hótel Alda á Laugavegi 66 - 68 , CenterHótel Skjaldbreiður á Laugavegi 16 og CenterHotel Miðgarður við Hlemm . Fjölgun herbergja í þessum þremur stækkunum nemur rúmlega 150 hótelherbergjum . Þá er verið að byggja 60 herbergja hótel við Laugaveg 34 - 36 en það verður opnað næsta sumar . Einnig er í byggingu hótel á vegum Hilton keðjunnar á Hljómalindareitnum við Laugaveg og Hverfisgötu . Þar verða 115 hótelherbergi . Auglýsing Samtals eru þetta því 325 hótelherbergi við Laugaveg . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .